*Erre Jézus ezt mondta neki: „Ha nem láttok jeleket és csodákat, nem hisztek.”* Jn. 4,48

Jézus belelát az emberekbe. Az apa kérése teljesen hétköznapi aggódásból született, de talán legbelül már csak a csodában reménykedett.

A jelek és csodák növelik a hitet. Ma is. Mégis jó dolog hinni jelek nélkül is. A valódi hit nem a jeleken alapul. Ha a hit alapja a jel, a tapasztalat (a csoda), akkor nagyon ingatag az alapja. A valódi hit Isten Igéjén alapul, abból táplálkozik. Mivel az Ige szilárd, az erre alapuló hit is megáll a kihívások között (csodák nélkül is). Vadon Gyula